SCB:ลุ้น Q4/59 กำไรเข้าสู่ทิศทางขาขึ้นแนะนำ”ซื้อ”ราคาเป้าหมาย 178.00 บาท
SCB:ลุ้น Q4/59 กำไรเข้าสู่ทิศทางขาขึ้นแนะนำ"ซื้อ"ราคาเป้าหมาย 178.00 บาท
9 ม.ค. 2560

บล.กสิกรไทย ระบุในบทวิเคราะห์วันนี้(9 ม.ค.) ว่า ธนาคารไทยพาณิชย์ จำกัด (มหาชน) หรือ SCB (ซื้อ ปิด 156.50 บาท พื้นฐาน 178.00 บาท +13.74%)คาดว่า SCB จะรายงานกำไรสุทธิไตรมาส 4/2559 ที่ 12.3 พันลบ. โต 4.0% เทียบช่วงเดียวกันของปีก่อน และ 6.4% เทียบไตรมาสก่อนหน้า
คาดว่ารายได้การดำเนินงานที่ดีขึ้น (รายได้ดอกเบี้ยสุทธิ (NII) และรายได้ที่มิใช่ดอกเบี้ย (non-NII)) และการตั้งสำรองที่ลดลงจะเป็นปัจจัยหนุนสำคัญต่อการเติบโตด้านกำไร เทียบช่วงเดียวกันของปีก่อน ขณะที่การตั้งสำรองที่ลดลงอย่างมากในเชิง เทียบไตรมาสก่อนหน้า จากคาดการณ์การปรับชั้นสินเชื่อ SSI จากหนี้สินที่ไม่ก่อให้เกิดรายได้ (NPL) เป็นสินเชื่อจัดชั้นพิเศษ (SML) จะทำให้กำไรปรับตัวดีขึ้น เทียบไตรมาสก่อนหน้า
ส่วนในด้านกำไรก่อนตั้งสำรอง (PPOP) นั้นคาดว่าจะโตขึ้นเล็กน้อยด้วยระดับ 1.5% เทียบช่วงเดียวกันของปีก่อน จากรายได้การดำเนินงานที่ดีขึ้น ที่คาดว่าจะถูกหักลบโดยค่าใช้จ่ายการดำเนินงาน (OPEX) ที่สูงขึ้นจากการลงทุนในระบบธุรกรรมดิจิตอลของ SCB รวมถึงค่าใช้จ่ายพนักงานที่สูงขึ้น
สำหรับในเชิง เทียบไตรมาสก่อนหน้า คาดว่า PPOP จะลดลง 7.5% สืบเนื่องจาก OPEX ที่สูงขึ้นจากรายได้ค่าธรรมเนียมที่ลดลง คาดว่าสินเชื่อจะโตขึ้น 1.7% เทียบไตรมาสก่อนหน้า, 6.0% เทียบช่วงเดียวกันของปีก่อน และ 6.0% YTD ซึ่งถือว่าดีกว่าประมาณการของเราที่ 5% เล็กน้อย คงคำแนะนำ “ซื้อ” SCB ด้วยราคาเป้าหมายที่ 178 บาท คิดเป็น PBV 1.6 เท่า
สำหรับปี 2560 โดยปัจจุบันหุ้นซื้อขายกันในระดับ PBV 1.4 เท่าสำหรับปี 2560 หรือคิดเป็น -1.5SD ต่อค่าเฉลี่ยระยะยาวของ PBV นอกจากนี้หุ้นก็ดูมีความน่าดึงดูด ด้วย upside 14% ต่อราคาเป้าหมายของเรา และมีอัตราผลตอบแทนเงินปันผลที่ 3.8% สำหรับปี 2560 ทั้งนี้เชื่อว่ากำไรจะเข้าสู่ทิศทางขาขึ้น ณ ไตรมาส 4/2559 